Forseti Kólumbíu ætlar að senda hersveitir til borgarinnar Cali til að kveða niður mótmæli gegn stjórnvöldum. Tugir hafa látið lífið í mótmælunum.
Fjölmenn mótmæli hófust í stærstu borgum Kólumbíu fyrir um mánuði þegar ríkisstjórnin hugðist hækka virðistaukaskatt og tekjuskatt á lægstu laun. Forsetinn féll frá skattahækkunum en það dugði ekki til að lægja reiði almennings sem krefst afsagnar forsetans og stjórnar hans og vill kosningar sem fyrst.
Tugir hafa látið lífið í mótmælunum en þau hafa verið fjölmennust og hörðust í Cali, þriðju stærstu borg landsins, þar sem mótmælendur hafa unnið skemmdarverk á byggingum og farið ránshendi um verslanir. Þrennt dó í átökum lögreglu og mótmælenda í borginni í gær. Í kjölfarið tilkynnti Ivan Duque, forseti Kólumbíu, að fjölmennar hersveitir yrðu sendar þangað til að veita lögreglunni aðstoð við að kveða niður mótmælin.
Islands of anarchy do not have a place in our country. There should always be sensitivity to understand the citizen's clamor, interpret it and tend to it, but never with violence in the middle, never assaulting citizens.
Duque sagði að stjórnleysi mætti ekki viðgangast í landinu. Það væri vissulega nauðsynlegt að hlusta á og meta kröfur almennings í mótmælunum en að ofbeldi væri óásættanlegt.
Þrennt dó í átökum lögreglu og mótmælenda í Kolumbíu í gær. Forseti landsins hyggst nú senda hersveitir til að kveða niður mótmæli gegn stjórnvöldum.